23.5.2022.
LV
Eiropas Savienības Oficiālais Vēstnesis
L 144/261
2) Sadale pēc svarīgas pamatā esošas fiziskas saiknes Ja nav iespējams piemērot apakšiedalījumu vai sistēmas paplašināšanu, būtu jāpiemēro sadale: sistēmas ielaide un izlaide būtu jāsadala starp tās dažādajiem produktiem vai funkcijām tādā veidā, kas atspoguļo attiecīgās pamatā esošās fiziskās saiknes starp tām (EN ISO 14044:2006).
Sadale pēc svarīgas pamatā esošas fiziskas saiknes attiecas uz daudzfunkcionāla procesa vai objekta ielaides un izlaides plūsmu sadalīšanu atbilstoši svarīgai fiziskai saiknei, kurai nosakāms daudzums, starp šā procesa ielaidēm un līdzprodukta izlaidēm (piemēram, kāda ielaižu un izlaižu fiziskā īpašība, kas ir svarīga interesējošā līdzprodukta nodrošinātajai funkcijai).
Sadali pēc fiziskas saiknes var modelēt, izmantojot tiešu aizstāšanu, ja ir iespējams identificēt produktu, kas ir tieši aizstāts.
Lai pierādītu, ka tiešās aizstāšanas ietekme ir stabila, OVP metodes lietotājs pierāda, ka: 1) pastāv tieša, empīriski pierādāma aizstāšanas ietekme UN 2) ir iespējams modelēt aizstāto produktu un atskaitīt ACIP tieši reprezentatīvā veidā; ja ir izpildīti abi nosacījumi, modelē aizstāšanas ietekmi.
Vai arī, lai sadalītu ielaidi/izlaidi pēc kādas citas būtiskas pamatā esošas fiziskas saiknes, kas sasaista ielaidi un izlaidi ar sistēmas nodrošināto funkciju, OVP metodes lietotājs pierāda, ka ir iespējams noteikt būtisku fizisku saikni, pēc kuras ir iespējams sadalīt plūsmas, kas attiecināmas uz produkta sistēmas definētās funkcijas nodrošināšanu: ja šis nosacījums ir izpildīts, OVP metodes lietotājs var veikt sadali pēc šīs fiziskās saiknes.
3) Sadale pēc kādas citas saiknes Var būt iespējama sadale pēc kādas citas saiknes.
Piemēram, ekonomiskā sadale ir ar daudzfunkcionāliem procesiem saistītu ielaižu un izlaižu sadale uz līdzprodukta izlaidēm atbilstoši to relatīvajai tirgus vērtībai.
Līdzfunkciju tirgus cenai būtu jābūt saistītai ar konkrēto stāvokli un punktu, kurā šos līdzproduktus ražo.
Visos gadījumos jāsniedz skaidrs pamatojums par 1. un 2. noteikuma nepiemērošanu un noteikta sadalījuma noteikuma izvēlēšanos 3. posmā, lai nodrošinātu pēc iespējas lielāku OVP rezultātu fizisko reprezentativitāti.
Sadali pēc kādas citas saiknes var īstenot vienā no diviem turpmāk aprakstītajiem alternatīvajiem veidiem.
(i) Vai ir iespējams noteikt netiešas aizstāšanas (47) ietekmi, un vai aizstāto produktu var modelēt, un inventarizāciju var atskaitīt pamatoti reprezentatīvā veidā?
Ja tā ir (t. i., ir pārbaudīti abi nosacījumi), modelē netiešās aizstāšanas ietekmi.
(ii) Vai ir iespējams sadalīt ielaides/izlaides plūsmas starp produktiem un funkcijām, pamatojoties uz kādu citu saikni (piemēram, līdzproduktu relatīvo ekonomisko vērtību)?
Ja tā ir, sadala produktus un funkcijas, pamatojoties uz noteikto saikni.
Aprites pēdas formula (skatīt 4.4.8.1. iedaļu) sniedz pieeju, ko izmanto, lai aplēstu kopējās emisijas, kuras rodas no konkrēta procesa, kas ietver reciklēšanu un/vai enerģijas atgūšanu.
Tas attiecas arī uz sistēmas robežās ģenerētu atkritumu plūsmām.
4.5.1
Sadale dzīvnieku audzēšanā Šajā iedaļā ir sniegti norādījumi par to, kā risināt konkrētus jautājumus, kas saistīti ar saimniecību, kautuvju un liellopu, cūku, aitu un kazu izcelsmes produktu pārstrādes modelēšanu.
Jo īpaši ir sniegti norādījumi par: 1.
Augšpusējo slodžu sadali saimniecības līmenī starp izlaidi, kas atstāj saimniecību; 2.
Augšpusējo slodžu (kas saistītas ar dzīviem dzīvniekiem) sadali kautuves līmenī starp izlaidi, kas atstāj kautuvi.
(47) Netieša aizstāšana rodas, ja produkts ir aizstāts, bet nav zināms, tieši ar kuriem produktiem tas ir aizstāts.